laion/Wikipedia-Exotic huggingface dataset:
উচ্চশিক্ষায়তনিক উপাধি

কোনও বিশ্ববিদ্যালয় বা উচ্চশিক্ষা প্রতিষ্ঠানের কোনও শিক্ষার্থী নির্দিষ্ট মেয়াদের জন্য সুপ্রতিষ্ঠিত শিক্ষাক্রম সাফল্যের সাথে সম্পূর্ণ করলে তাকে যে শিক্ষাগত যোগ্যতাসূচক উপাধি প্রদান করা হয়, তাকে উচ্চশিক্ষায়তনিক উপাধি বলে। ইংরেজি পরিভাষায় এগুলিকে "ডিগ্রি" বা "অ্যাকাডেমিক ডিগ্রি" বলা হয়। উপাধিগুলি সাধারণত তিনটি স্তরে দেওয়া হয়: স্নাতক, স্নাতকোত্তর ও ডক্টরেট ("শিক্ষক" বা "বিদ্বান" অর্থে)। স্নাতক শিক্ষাস্তর (৩ বা ৪ বছর মেয়াদী) সফলভাবে সম্পন্ন করলে স্নাতক উপাধি (ইংরেজিতে ব্যাচেলর্স ডিগ্রি) প্রদান করা হয়। এর পরে ১ থেকে ২ বছর স্নাতকোত্তর পর্যায়ে বিভিন্ন কোর্সে পড়াশোনা শেষ করে পরীক্ষায় উত্তীর্ণ হলে কিংবা কোনও গবেষণাকর্ম সম্পাদন করলে স্নাতকোত্তর উপাধি (ইংরেজিতে মাস্টার্স ডিগ্রি) প্রদান করা হয়। সবশেষে উচ্চতর পর্যায়ের শিক্ষার্থীরা ডক্টরেট শিক্ষাক্রমে দীর্ঘ সময় ধরে অধ্যয়ন শেষে মৌলিক গবেষণাকর্ম সম্পাদন করার প্রেক্ষিতে ডক্টরেট উপাধি (ইংরেজিতে ডক্টর অফ ফিলসফি) লাভ করতে পারে; ডক্টর হল উচ্চশিক্ষায়তনে প্রদত্ত সর্বোচ্চ উপাধি, যা মূল অর্থে জ্ঞানের কোনও নির্দিষ্ট ক্ষেত্রে পূর্ণাঙ্গ জ্ঞানের অধিকারী এবং ভবিষ্যৎ শিক্ষক হবার যোগ্যতার পরিচায়ক। এছাড়া বুনিয়াদি শিক্ষাক্রম সম্পূর্ণ করলে বুনিয়াদি উপাধি (ইংরেজিতে ফাউন্ডেশন ডিগ্রি) বা সহযোগী উপাধি (ইংরেজিতে অ্যাসোসিয়েট ডিগ্রি, মূলত মার্কিন কমিউনিটি কলেজগুলিতে ২ বছরের উচ্চশিক্ষাক্রম সমাপ্তিসূচক উপাধি) প্রদান করা হয়। অনেক সময় কোনও কোনও উচ্চশিক্ষাপ্রতিষ্ঠান প্রতিষ্ঠান-বহির্ভূত কোনও ব্যক্তিকে সম্মানসূচক উপাধি, যেমন সম্মানসূচক ডি. লিট. (ডক্টর অফ লেটার্স, "মানববিদ্যায় উচ্চতর ডক্টরেট উপাধি") প্রদান করে থাকে। পাশ্চাত্যের উচ্চশিক্ষা প্রতিষ্ঠানগুলি ১২শ শতক থেকে উপাধি প্রদান করে আসছে। ইতালির বোলোনিয়া বিশ্ববিদ্যালয় ছিল ডক্টর উপাধি প্রদানকারী প্রধান উচ্চশিক্ষা প্রতিষ্ঠান। অন্যদিকে ফ্রান্সে মাস্টার উপাধিটি বেশি প্রচলিত ছিল। ইউরোপে মধ্যযুগে বিশ্ববিদ্যালয়ের শিক্ষক হবার লক্ষ্যে প্রয়োজনীয় মাস্টার বা ডক্টর সনদ লাভ করার আগে মধ্যবর্তী দুইটি ধাপ বাকালরিয়েট এবং লিসেনশিয়েট-কে নির্দেশ করার জন্য "ডিগ্রি" (অর্থাৎ "মাত্রা") পরিভাষাটি ব্যবহার করা হত। ডক্টর ও মাস্টার উপাধি দুইটির মধ্যে আদিতে তেমন কোনও পার্থক্য ছিল না। কলাবিদ্যা বা ব্যাকরণ বিষয়ে সনদপ্রাপ্ত পণ্ডিতকে মাস্টার বলা হত, অন্যদিকে দর্শন, ধর্মতত্ত্ব, চিকিৎসাশাস্ত্র ও আইনশাস্ত্রে সনদপ্রাপ্ত পণ্ডিতকে ডক্টর বলা হত। পরবর্তীতে ধীরে ধীরে (বিশেষত জার্মানিতে) ডক্টর উপাধিটিকে উচ্চতর উপাধি বা পদবী হিসেবে স্বীকৃতি দেওয়া শুরু হয়, এবং এই প্রথাটিই আজ পর্যন্ত প্রচলিত। একই সময়ে খ্রিস্টান ধর্মরাজ পোপ কিংবা কোনও সম্রাট কখনও কখনও সম্মানসূচক উপাধি বা ডিগ্রি প্রদান করতেন। Susan Wallace, সম্পাদক (২০১৫), A Dictionary of Education (২য় সংস্করণ), Oxford University Press, পৃষ্ঠা 75 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মস্তিষ্ককাণ্ড

মস্তিষ্ককাণ্ড (ইংরেজি: brainstem) মস্তিষ্কের পেছনের একটি অংশ যা শেষে সুষুম্নাকাণ্ড পর্যন্ত বিস্তৃত। মস্তিষ্ককাণ্ডকে মস্তিষ্কের গোড়া হিসেবে বিবেচনা করা যায়। এর অংশগুলোর মধ্যে রয়েছে মধ্য মস্তিষ্ক, পন্স, ও পশ্চাৎমস্তিষ্কের মেডুলা অবলংগাটা। কিছু ক্ষেত্রে অগ্রমস্তিষ্কের কডাল অংশের অন্তর্ভুক্ত আন্তরমস্তিষ্ককেও মস্তিষ্ককাণ্ডের অন্তর্গত হিসেবে ধরা হয়। মস্তিষ্ককাণ্ড থেকে করোটিকা স্নায়ুর মাধ্যমে মুখ ও ঘাড়ের অংশে মূল চেষ্টীয় (মোটর) ও সংজ্ঞাবহ (সেনসরি) স্নায়ুগুলো বিস্তৃত। তেরো জোড়া করোটিকা স্নায়ুর মধ্যে দশ জোড়া (বা বারো জোড়া, যদি আন্তরমস্তিষ্ককে মস্তিষ্ককাণ্ডের অন্তর্ভুক্ত ধরা হয়) স্নায়ুর উৎপত্তি মস্তিষ্ককাণ্ড অংশে। এটি মস্তিষ্কের অত্যন্ত গুরুত্বপূর্ণ একটি অংশ, কারণ মস্তিষ্ক থেকে শরীরের অন্যান্য সকল অংশে চেষ্টীয় বা আজ্ঞাবহ স্নায়ু ও সংজ্ঞাবহ স্নায়ুর সংযোগ ঘটে মস্তিষ্ককাণ্ডের মধ্য দিয়ে। হৃৎপিণ্ড ও শ্বাস তন্ত্রের কার্যক্রম নিয়ন্ত্রণে মস্তিষ্ককাণ্ডের মুখ্য ভূমিকা রয়েছে। এটি কেন্দ্রীয় স্নায়ুতন্ত্রের নিয়ন্ত্রণের পাশাপাশি শরীরের চেতনা বজায় রাখা ও ঘুম চক্র নিয়ন্ত্রণেও অত্যাবশ্যক ভূমিকা পালন করে। মস্তিষ্ককাণ্ড শরীরের জীবনরক্ষাকারী বহু কার্যক্রমের নিয়ন্ত্রক, যার মধ্যে রয়েছে, হৃৎস্পন্দন, শ্বাস-প্রশ্বাস গ্রহণ, ঘুম, খাদ্য গ্রহণ, ইত্যাদি। Alberts, Daniel (২০১২)। Dorland's illustrated medical dictionary. (32nd সংস্করণ)। Philadelphia, PA: Saunders/Elsevier। পৃষ্ঠা 248। আইএসবিএন 978-1-4160-6257-8।  তুলনামূলক স্নায়ুবিজ্ঞান - উইকিঅভিধান http://www.meddean.luc.edu/lumen/Meded/Neuro/frames/nlBSsL/nl40fr.htm http://www.waiting.com/brainanatomy.html https://web.archive.org/web/20140429211747/http://braininjuryhelp.com/video-tutorial/brain-injury-help-video-tutorial/ http://www.martindalecenter.com/MedicalAnatomy_3_SAD.html এনআইএফ অনুসন্ধান - নিউরোসায়েন্স তথ্য ফ্রেমওয়ার্কের মাধ্যমে ব্রেইনস্টেম
সৈয়দ আলতাফ হোসেন

সৈয়দ আলতাফ হোসেন (১৬ মার্চ ১৯২৩- ১২ নভেম্বর ১৯৯২) একজন বাংলাদেশী সাংবাদিক, রাজনীতিক ও আইনজীবী ছিলেন। তিনি কুষ্টিয়া-৩ আসনের সংসদ সদস্য ছিলেন। শেখ মুজিবুর রহমানের চতুর্থ মন্ত্রিসভায় (বাকশাল) রেলওয়ে প্রতিমন্ত্রী এবং মোশতাক আহমদের মন্ত্রিসভার সড়ক যোগাযোগ প্রতিমন্ত্রী হিসেবে দায়িত্ব পালন করেন। সৈয়দ আলতাফ হোসেন ১৬ মার্চ ১৯২৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার বিষ্ণুদিয়া গ্রামে জন্মগ্রহণ করেন। তার পিতা সৈয়দ ইয়াদ আলী ও মাতা জরিনা খাতুন। তিনি ১৯৩৯ সালে কুষ্টিয়া সদর উপজেলার হরিনারায়ণপুর বহুমুখী উচ্চ বিদ্যালয় থেকে ম্যাট্রিকুলেশন, ১৯৪১ সালে কলকাতা ইসলামিয়া কলেজ থেকে আইএ এবং বিএ পাস করেন ১৯৪৪ সালে। কলকাতা বিশ্ববিদ্যালয় থেকে তিনি ১৯৪৬ সালে বিএল এবং ইতিহাসে এমএ ডিগ্রি লাভ করেন ১৯৪৭ সালে। সৈয়দ আলতাফ হোসেন ১২ নভেম্বর ১৯৯২ সালে ঢাকায় মৃত্যুবরণ করেন। "হোসেন, সৈয়দ আলতাফ - বাংলাপিডিয়া"। bn.banglapedia.org। সংগ্রহের তারিখ ২০১৯-১০-০৬।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
হামিদ রেজা খান

মুহাম্মদ হামিদ রেজা খান বেরলভী ছিলেন ভারত উপমহাদেশের বিখ্যাত ইসলামী পণ্ডিত, মুফতি, মুহাদ্দিস, মুফাসসির, ফকিহ, সুফি, রাজনৈতিক ব্যাক্তিত্ব ও দার্শনিক। তিনি ১২৯২ হিজরীর রবিউল আউয়াল, ১৮৭৩ সালে ভারতের বেরেলী শহরে জন্মগ্রহণ করেন। আক্বীকার সময়ে তার নাম ছিল মুহাম্মদ, কারণ এটি পারিবারিক ঐতিহ্য ছিল।  খান ছিলেন ইমাম আহমদ রেজা খানের পুত্র, ইমাম আহমদ রেজা নকি আলী খানের পুত্র, নকি আলি খান রেজা আলী খানের পুত্র।  তিনি প্রাথমিক শিক্ষা তার পিতা ইমাম আহমদ রেজা খানের কাছ থেকে পেয়েছিলেন। তিনি ১৯ বছর বয়সে আনুষ্ঠানিক ইসলামী পড়াশোনা শেষ করেন। তিনি আরবী ও ফারসি, পাশাপাশি হাদীস, ফিকহ, দর্শন ও গণিতে দক্ষ ছিলেন।   খান তার "রিসাল-এ-জালিলা"র সংকলন সহ বিভিন্ন বিষয়ে বই লিখেছেন এবং অনুবাদ করেছেন। তিনি তার বাবার বইও অনুবাদ করেছিলেন।  তিনি আদ দৌলতুল মক্কিয়া বিল মাদ'দাতিল গাইবিয়া আরবী থেকে উর্দুতে অনুবাদ করেছিলেন। এই বইটিতে বিশ্বনবী মুহাম্মাদ (সাল্লাল্লাহু আলাইহি ওয়াসাল্লাম)'র ইলমে গায়ব (অদৃশ্যের জ্ঞান) নিয়ে আলোচনা করা হয়েছে। খানের কাজের মধ্যে রয়েছে:  আস সারিমুর রব্বানী আলা আশরাফ কাদিয়ানী (খণ্ডন আহমদিয়াহ সম্প্রদায়) আদ দৌলাতুল মক্কিয়াহর অনুবাদ হাশিয়া মোল্লা জালাল নাতিয়া দিওয়ান ফাতাওয়া হামিদিয়া হামিদ রেজা খান ১৩৬২ হিজরীর জমাদিউল আউয়ালের ১৭ তারিখ (২৩ মে, ১৯৪৩) নামাজ পড়ার সময় মৃত্যুবরণ করেন। তার জানাজার নামাজের ইমামতিত্ব করেন মোহাম্মদ আবদুল গফুর হাজারভি। তার সমাধিটি তার বাবার পাশে। https://habibur.com/hijri/1292/3/ Mufti Muhammad Hamid, Raza Khan Qadri। "President"। Jamat Raza -E- Mustafa। Jamat Raza -E- Mustafa। সংগ্রহের তারিখ ১ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "www.taajushshariah.com/familyhistory/hujjatulislam.html"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৯।  "Parents of Hamid Raza Khan"। ২২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৯।  "সংরক্ষণাগারভুক্ত অনুলিপি"। জুলাই ১৭, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ৬, ২০১৯।  "Acquisition of Knowledge"। ১৯ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৯।
শেরপুর (দ্ব্যর্থতা নিরসন)

শেরপুর দ্বারা যা কিছু বোঝাতে পারে শেরপুর, ময়মনসিংহ বিভাগের একটি জেলা শহর। শেরপুর জেলা, বাংলাদেশের একটি জেলা। শেরপুর সদর উপজেলা, বাংলাদেশের একটি উপজেলা। শেরপুর, বগুড়া, বগুড়া জেলার একটি পৌর শহর। শেরপুর ইউনিয়ন, ময়মনসিংহ জেলার নান্দাইল উপজেলার একটি ইউনিয়ন। শেরপুর (পশ্চিমবঙ্গ), পশ্চিমবঙ্গের একটি জনগণনা নগর। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নিকলাই চের্নিখ

নিকলাই স্তেপানভিচ চের্নিখ (রুশ: Никола́й Степа́нович Черны́х; ৬ অক্টোবর ১৯৩১ – ২৬ মে ২০০৪) ছিলেন একজন রুশ বংশোদ্ভূত সোভিয়েত জ্যোতির্বিজ্ঞানী এবং গ্রহাণু ও ধূমকেতুর আবিষ্কারক। তিনি ক্রিমিয়ার নাউচনিতে অবস্থিত ক্রিমিয়ান অ্যাস্ট্রোফিজিক্যাল অবজারভেটরিতে কাজ করতেন। চের্নিখ ১৯৩১ সালের ৬ই অক্টোবর ভরনেঝ অবলাস্তের (বর্তমান লিপেৎস্ক অবলাস্ত) উসমান শহরে জন্মগ্রহণ করেন। তিনি জ্যোতির্বিজ্ঞান ও সৌরজগতের ক্ষুদ্র গ্রহের গতি বিষয়ক বিশেষজ্ঞ। তিনি ১৯৬৩ সাল থেকে ক্রিমিয়ার নাউচনিতে অবস্থিত ক্রিমিয়ান অ্যাস্ট্রোফিজিক্যাল অবজারভেটরিতে কাজ করতেন। চের্নিখ ৭৪পি/স্মির্নভা-চের্নিখ ও ১০১পি/চের্নিখ নামক দুটি পাক্ষিক ধূমকেতু আবিষ্কার করেন। এছাড়া তিনি অসংখ্য গ্রহাণু আবিষ্কার করেন, তন্মধ্যে উল্লেখযোগ্য হল ২৮৬৭ স্তেইন্স ও ট্রোজার গ্রহাণু ২২০৭ অ্যান্টেনর। চের্নিখ তার স্ত্রী ও সহকর্মী লুদমিলা চের্নিখের সাথে কাজ করতেন। ১৯৭৯ সালে চেক জ্যোতির্বিজ্ঞানী আন্তোনিন ম্রকোস তাদের দুজনের সম্মানার্থে তাদের নামানুসারে তার আবিষ্কৃত গ্রহাণুর নামকরণ করেন ২৩২৫ চের্নিখ। "Nikolai Stepanovich Chernykh (October 6, 1931–May 25, 2004)"। Solar System Research (ইংরেজি ভাষায়)। ৩৯: ২৫৪–২৫৪। ১ মে ২০০৫। আইএসএসএন 1608-3423। ডিওআই:10.1007/s11208-005-0040-3। সংগ্রহের তারিখ ৬ অক্টোবর ২০১৯।  শ্মাডেল, লুৎজ ডি. (২০০৭)। Dictionary of Minor Planet Names – (2325) Chernykh। স্প্রিন্জার বার্লিন হাইডেলবার্গ। পৃষ্ঠা ১৮৯। আইএসবিএন 978-3-540-00238-3। সংগ্রহের তারিখ ৬ অক্টোবর ২০১৯।  "(16515) Usman'grad (1990 VN14)"। মাইনর প্ল্যানেট সেন্টার। সংগ্রহের তারিখ ৬ অক্টোবর ২০১৯।  হ্যামিলটন, টমাস ডব্লিউ এম (২০১৪)। Dwarf Planets and Asteroids: Minor Bodies of the Solar System (ইংরেজি ভাষায়)। স্ট্র্যাটেজিক বুক পাবলিশিং রাইটস। আইএসবিএন 9781628577280। সংগ্রহের তারিখ ৬ অক্টোবর ২০১৯।
বৈশম্পায়ন

বৈশম্পায়ন (সংস্কৃত: वैशंपायन) সংস্কৃত মহাকাব্য মহাভারতের ঐতিহ্যবাহী কথক। তিনি প্রাচীন ভারতীয় ঋষি যিনি কৃষ্ণ যজুর্বেদের আদি শিক্ষক ছিলেন। অশ্বলায়ন গৃহ্য সূত্রে তাঁকে মহাভারতাচার্য বলে উল্লেখ করা হয়েছে। তৈত্তিরীয় আরণ্যক এবং পাণিনির অষ্টাধ্যায়ীতেও তার উল্লেখ আছে। বেদব্যাস এই মানব জগতে বৈশম্পায়নকে ১০০,০০০ শ্লোকের মহাভারত শিখিয়েছিলেন। তিনি তাঁর সর্প সত্র (সাপের বলি) এ রাজা জনমেজয়ের কাছে মহাকাব্যটি আবৃত্তি করেছিলেন বলে মনে করা হয়। হরিবংশ পুরাণটিও তাঁর দ্বারা পাঠ করা হয়েছে, যেখানে তিনি বেন রাজা থেকে পৃথুর উদ্ভবের কিংবদন্তি বর্ণনা করেছেন। www.wisdomlib.org (২০১৯-০১-২৮)। "Story of Vaiśampāyana"। www.wisdomlib.org (ইংরেজি ভাষায়)। সংগ্রহের তারিখ ২০২২-১১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) www.wisdomlib.org (২০২১-১১-১৩)। "Names of different Manus, different Sages and others [Chapter 150]"। www.wisdomlib.org (ইংরেজি ভাষায়)। সংগ্রহের তারিখ ২০২২-১১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://archive.org/details/politicalhistory00raycuoft/page/38/mode/2up?q=Bhai Raychaudhuri, H.C. (1972). Political History of Ancient India: From the Accession of Parikshit to the Extinction of the Gupta Dynasty, Calcutta: University of Calcutta, p.38 "The Mahabharata, Book 1:Adi Parva: Section I"। sacred texts। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bhāratatattva: Course in Indology : a Study Guide (ইংরেজি ভাষায়)। Ramakrishna Mission Institute of Culture। ২০০৬। পৃষ্ঠা 66। আইএসবিএন 978-81-87332-50-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Debroy, Bibek (২০১৬-০৯-০৯)। Harivamsha (ইংরেজি ভাষায়)। Penguin UK। পৃষ্ঠা 32। আইএসবিএন 978-93-86057-91-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dowson's Classical Dictionary of Hindu Mythology
আর্থিক ব্যবস্থাপনা সংস্কার কর্মসূচি

আর্থিক ব্যবস্থাপনা সংস্কার কর্মসূচি বাংলাদেশ সরকারের অর্থ মন্ত্রণালয়ের অর্থ বিভাগের আওতাধীন একটি প্রোগ্রাম। আন্তর্জাতিক উন্নয়ন বিভাগের সহায়তায় বাংলাদেশ সরকার আর্থিক ব্যবস্থাপনা সংস্কার প্রোগ্রাম প্রতিষ্ঠা করেছিল। এটি ২০০৩ সালের ১ মার্চ থেকে কার্যক্রম শুরু করে "New indicators to weigh budget implementation"। The Daily Star (ইংরেজি ভাষায়)। ২০০৮-১১-২৬। সংগ্রহের তারিখ ২০১৯-০৭-২৮।  Fund, International Monetary (২০০৭)। Bangladesh: 2007 Article IV Consultation-Staff Report; Staff Statement; Public Information Notice on the Executive Board Discussion; and Statement by the Executive Director for Bangladesh (ইংরেজি ভাষায়)। International Monetary Fund। আইএসবিএন 9781452779164। সংগ্রহের তারিখ ২৮ জুলাই ২০১৯।  "Poor governance retards Bangladesh's progress"। archive.thedailystar.net। The Daily Star। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৯।  "DevTracker Project GB-1-107435"। devtracker.dfid.gov.uk। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৯।
খন্দকার রশিদুজ্জামান দুদু

খন্দকার রশিদুজ্জামান খান দুদু (৬ সেপ্টেম্বর ১৯৪৪ - ৪ ফেব্রুয়ারি ২০১৪) ছিলেন একজন বাংলাদেশী ব্যবসায়ী, মুক্তিযোদ্ধা ও বাংলাদেশ আওয়ামী লীগের রাজনীতিবিদ। তিনি কুষ্টিয়া-৩ (সদর) আসনের নবম জাতীয় সংসদ সদস্য ছিলেন। খন্দকার রশীদুজ্জমান দুদু ৬ সেপ্টেম্বর ১৯৪৪ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া সদর উপজেলার ঝাউদিয়া গ্রামে জন্মগ্রহণ করেন। তার পিতার নাম মহাম্মদ হোসেন। খন্দকার রশীদুজ্জমান দুদু ছাত্রাবস্থায় বাংলাদেশ ছাত্রলীগের সঙ্গে জড়িত ছিলেন। তিনি ১৯৬৯ সালে কুষ্টিয়া সরকারি কলেজ ছাত্র সংসদের ভিপি নির্বাচিত হন। ঊনসত্তরের গণঅভ্যুত্থানে তার অংশগ্রহণ ছিল। আইয়ুব খান বিরোধী গণআন্দোলনে তিনি ছাত্র সংগ্রাম পরিষদ কুষ্টিয়া জেলা শাখার আহ্বায়ক ছিলেন। ১৯৭১ সালে বাংলাদেশ স্বাধীন হওয়ার পর তিনি কুষ্টিয়া জেলা যুবলীগের সভাপতি নির্বাচিত হন। এরপর তিনি কুষ্টিয়া জেলা আওয়ামী লীগের প্রথমে সাংগাঠনিক সম্পাদক ও ২০০৪ সালে আহবায়ক ও সভাপতি নির্বাচিত হন ও আমৃত্যু জেলা আওয়ামী লীগের সভাপতি ছিলেন। ২০০৮ সালের নবম জাতীয় সংসদ নির্বাচনে কুষ্টিয়া-৩ (সদর) আসন থেকে তিনি সংসদ সদস্য নির্বাচিত হন। তিনি ১৯৮৫-১৯৯১ ও ১৯৯২-১৯৯৬ পর্যন্ত কুষ্টিয়া চেম্বার অব কমার্স এন্ড ইন্ডাস্ট্রির সভাপতি ছিলেন। তিনি ১৯৯৪-১৯৯৬ পর্যন্ত এফবিসিসিআইয়ের সহসভাপতি এবং ১৯৯৮-২০০১ সাল পর্যন্ত রূপালী ব্যাংকের চেয়ারম্যান হিসেবে দায়িত্ব পালন করেন। দুদুর একপুত্র ও দুই কন্যা সন্তান। ছেলে রিয়াদ খন্দকার ও বড় মেয়ে শাওলি খন্দকার যুক্তরাষ্ট্র প্রবাসী। তার ছোট মেয়ে সাবরিনা সোবহান বসুন্ধরা গ্রুপের ব্যবস্থাপনা পরিচালক সায়েম সোবহান আনভীরের স্ত্রী। খন্দকার রশীদুজ্জমান দুদু ২০১৪ সালের ৪ ফেব্রুয়ারি ঢাকার বসুন্ধরা আবাসিক এলাকার অ্যাপোলো হাসপাতালে ব্রেইনস্টেমের চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৭৩ বছর। কুষ্টিয়া কেন্দ্রীয় পৌর গোরস্থান এ যথাযোগ্য মর্যাদায় তাকে সমাহিত করা হয়। নবম জাতীয় সংসদ সদস্যদের তালিকা "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "চলে গেলেন সাবেক এমপি খন্দকার রশিদুজ্জামান দুদু"। বাংলাদেশ প্রতিদিন। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "Constituency 77"। www.parliament.gov.bd। ২০১৯-১০-০৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "আওয়ামী লীগের আসন রক্ষার বিএনপির পুনরুদ্ধারের লড়াই"। www.bhorerkagoj.com। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "রশিদুজ্জামান দুদুর মৃত্যুতে এফবিসিসিআই'র শোক"। banglanews24.com। সংগ্রহের তারিখ ২০১৯-১০-০৬।  "সাবেক এমপি খন্দকার রশিদুজ্জামান দুদুর ইন্তেকাল"। কালের কণ্ঠ। সংগ্রহের তারিখ ২০১৯-১০-০৬।  "সাবেক এমপি রশিদুজ্জামান দুদুর ইন্তেকাল"। সমকাল। ২০১৯-১০-০৬ তারিখে মূল থেকে আর্কাইভ করা। সংগ্রহের তারিখ ২০১৯-১০-০৬।  "রশিদুজ্জামান দুদু'র মৃত্যুতে এফবিসিসিআইয়ের শোক প্রকাশ"। arthosuchak.com। ২০১৪-০২-০৫। সংগ্রহের তারিখ ২০১৯-১০-০৬।  নবম জাতীয় সংসদ সদস্যদের তালিকা (২০০৮) আর্কাইভইজে আর্কাইভকৃত ২০১৬-১১-২৭ তারিখে –জাতীয় সংসদ
ওয়েস্টার্ন ডেডিকেটেড ফ্রেট কররিডর

ওয়েস্টার্ন ডেডিকেটেড ফ্রেইট করিডোর বা ওয়েস্টার্ন ডিএফসি হ'ল ভারতীয় রেলওয়ে দ্বারা ভারতে নির্মাণাধীন একটি ব্রডগেজ ফ্রেট করিডর। এটি ভারতের রাজধানী দিল্লি এবং এর অর্থনৈতিক কেন্দ্র মুম্বাইকে সংযুক্ত করবে। এই করিডরটি ১,৪৮৩ কিমি দূরত্বকে অতিক্রম করে এবং বিদ্যুতায়িত দুটি লাইনের পরিচালিত হবে। পার্থলা জংশন থেকে তুঘলাকাবাদ পর্যন্ত একটি একক লাইনের শাখা রেলপথ প্রস্তাবিত রয়েছে। এটি বিদ্যমান দিল্লি-মথুরা মূল লাইনের সমান্তরালভাবে চলবে। রেওয়াড়ি থেকে দাদ্রি যাওয়ার রুটটি সম্পূর্ণ নতুন লাইন হবে এবং দাদ্রি আর খুজা জংশনের সাথে সংযুক্ত হবে, যা এই করিডোরকে ইস্টার্ন ডেডিকেটেড ফ্রেট করিডরের সাথে সংযুক্ত করবে। পশ্চিম উত্সর্গীকৃত পণ্য করিডোর শুরু হবে দিল্লির কাছাকাছি দাদরিতে। উত্তরপ্রদেশ মধ্যে রেলওয়ে একটি নতুন রেলপথ নির্মিত হবে দাদরি - রেওয়ারী মধ্যে এবং তারপর বিদ্যমান লাইন সমান্তরাল ভাবে চলবে হবে নারনাউল, রীনগুস হয়ে। অন্যান্য গুরুত্বপূর্ণ স্টেশন হল- রাজস্থানের মধ্যে ফুলেরা এবং মারওয়ার জংশন, গুজরাতের মধ্যে পালানপুর, আমলি রোড (সবরমতী), মাকারপুরা (ভাদোদারায়), গথাঙ্গাম/কসাদ এবং মহারাষ্ট্রে নভি মুম্বইয়ের নভ-শিভার কাছাকাছি জেএনপিটি বন্দরের আগে ভাসাই রোড। চুক্তি করার উদ্দেশ্যে এই করিডোর একাধিক বিভাগে বিভক্ত। অগস্ট ২০১৮: ডিএফসিসিআইএল সফলভাবে ১৫ ই আগস্ট ২০১৮-তে ভারতীয় রেল মালবাহী ট্রেনের উদ্বোধনী সঞ্চালন করেছে ১৯০ কিলোমিটার দীর্ঘ নিউ আতেলি - ডাব্লুডিএফসি-এর নতুন ফুলেরা স্টেশনের মধ্যে। ডিসেম্বর ২০১৮: ডিএফসিসিআইএল কিশানগড় বালাওয়াস (রেওয়াড়ি) এবং মাদার (আজমের) এর মধ্যে ৩০৬ কিলোমিটার রেলপথে সফলভাবে পণ্য ট্রেনের চলাচল পরীক্ষা করা হয়। এই ৩০৬ কিমি'তে আটেলি থেকে ফুলের দূরত্ব অন্তর্ভুক্ত রয়েছে। পূর্ব ডেডিকেটেড ফ্রেইট করিডোর ডেডিকেটেড ফ্রেট করিডোর কর্পোরেশন অফ ইন্ডিয়া ভারতে হাই-স্পিড রেল ওয়েস্টার্ন ডিএফসি ডেডিকেটেড ফ্রেট করিডোর কর্পোরেশন অফ ইন্ডিয়া (ডিএফসিসিআইএল) প্রকল্পের স্থিতির জন্য অফিসিয়াল লিংক "Website"। ৩ ডিসেম্বর ২০১৭ তারিখে মূল থেকে আর্কাইভ করা।  Das, Mamuni (৩ এপ্রিল ২০১৩)। "Rlys' reluctance to cede control delays $1-billion World Bank loan"। The Hindu Business Line (ইংরেজি ভাষায়)। সংগ্রহের তারিখ ৫ মে ২০১৪।  Tandon, Shubhra (৮ আগস্ট ২০১৬)। "Larsen & Toubro set to win Rs 4,000 cr western dedicated freight corridor project"। The Financial Express।  Kumar, V Rishi (৫ জানুয়ারি ২০১৬)। "Mitsui-led consortium starts work on Western Dedicated Freight Corridor Project"। The Hindu Business Line (ইংরেজি ভাষায়)।  Bhargava, Yuthika (৪ সেপ্টেম্বর ২০১৮)। "Ateli enters history on a freight train" – www.thehindu.com-এর মাধ্যমে।
গুরু.কম

গুরু.কম হলো মুক্তপেশাজীবী বা ফ্রিল্যান্সারদের জন্য অনলাইন মার্কেটপ্লেস্ বা মুক্তবাজার। এটি মুক্তপেশাজীবীদেরকে কমিশনের ওপর তাদেরকে কাজ খুঁজে পেতে অনুমোদন দিয়ে থাকে। এটি ইমুনলাইটার.কম হিসেবে ১৯৯৮ সালে পেনসিলভানিয়ার পিট্‌সবার্গে প্রতিষ্ঠিত হয়। এর সদরদপ্তরও পিটসবার্গে অবস্থিত। ১৯৯৮ সালে emoonlighter.com হিসেবে এটি প্রতিষ্ঠা লাভ করে। পরবর্তীতে গুরু ইনক্ নামে ১৯৯৯ সালে এটি তার নাম পরিবর্তন করে নতুনভাবে যাত্রা শুরু করে। কোম্পানিটি সান ফ্রান্সিসকোতে অনলাইন ক্লিয়ারিং হাউস হিসেবে দুই ভাই জন ও জেমস স্লাভেটের দ্বারা পরিচালিত হতো। ২০০১ সালের মে মাসে ফ্লোরিডার স্টাফিং কোম্পানি স্পেরিওন এর সাবেক সিইও রে মার্সি গুরু ইনক্ এর সিইও হন্। তিনি নতুন সফটওয়্যার ডেভেলপ করার জন্য জানজ ও কম্পিউটার প্রকৌশলী ডান ক্রো কে নিয়োগ দেন। গুরু ডট কম থেকে ফিক্সড প্রাইস ও আওয়ারলি- উভয় প্রকারের প্রজেক্ট পাওয়া যায়। গুরু ডটকম থেকে অর্থ উত্তোলনের জন্য পেপাল, পেওনিয়ার ও ব্যাংক ট্র্যান্সফার পদ্ধতি ব্যবহার করতে হয় ইউনিক্রু গুরু ডট কম (guru.com) ডোমেন নেম ও লোগো eMoonlighter.com কে বিক্রি করে দেয় এবং পরবর্তীতে গুরু ডট কম হিসেবেই আত্মপ্রকাশ করে। "Guru.com Site Info"। Alexa Internet। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০২০-০২-১৯।  Guru.com puts freelancers to work ওয়েব্যাক মেশিনে আর্কাইভকৃত ২৪ মে ২০০৮ তারিখে – PC World "The New-Boy Network, E-Commerce Article"। Inc.com। ২০০০-০১-০১। সংগ্রহের তারিখ ২০১৮-০৬-০৫।  Walker, Leslie (মে ১৮, ২০০০)। "Discussion with Paul Saffo, Director, Institute For The Future"। The Washington Post।  Clifford, Stephanie (জুলাই ২০০২)। "Guru's Gamble"। Business 2.0।  Crow, D.; Desanto, J. (২০০৪)। "A hybrid approach to concept extraction and recognition-based matching in the domain of human resources"। 16th IEEE International Conference on Tools with Artificial Intelligence। পৃষ্ঠা 535। আইএসবিএন 0-7695-2236-X। ডিওআই:10.1109/ICTAI.2004.12।  Earnshaw, Aliza (৪ আগস্ট ২০০৩)। "Unicru expands capabilities with two acquisitions"। Portland Business Journal।  Official Website
ফ্রিল্যান্সার.কম

ফ্রিল্যান্সার.কম হলো বিশ্বব্যাপী সমাদৃত মুক্তপেশাজীবীদের জন্য অনলাইন মার্কেট প্লেসের ওয়েবসাইট। ওয়েবসাইটটির কর্মীরা এর মাধ্যমে বিভিন্ন কোম্পানির কাজ অনলাইনের মাধ্যমে ঘরে বসেই করতে পারে। এটি ২০০৯ সালে অস্ট্রেলিয়ার সিডনিতে প্রতিষ্ঠিত হয়। বর্তমানে এটির কার্যালয় লন্ডন, ম্যানিলা, ভ্যানকুভার এবং বুয়েনোস আইরেস ও রয়েছে। ফ্রিল্যান্সার ডট কম হলো একধরনের অনলাইন মার্কেট প্লেস যেখানে ঘরে বসেই বিদেশি বড় বড় কোম্পানিদের কাজ করা যায়। এই সাইটটি তাদের কর্মীদের নির্দিষ্ট প্রক্রিয়ার মাধ্যমে কাজ দিয়ে থাকে। ফ্রিল্যান্সার ডট কম তাদের কর্মীদের প্রতি মাসে কাজের ১০% করে আর্থিক মূল্য পরিশোধ করে থাকে। ওয়েবসাইটটির অধিকাংশ ব্যবহারকারী হচ্ছে ভারত, যুক্তরাষ্ট্র, ফিলিপাইন, পাকিস্তান এবং যুক্তরাজ্যের, কিন্তু এটির ব্যবহারকারী বিশ্বের ২৪৭টি দেশ, রাজ্য ও এলাকায় ছড়িয়ে রয়েছে। ওয়েবসাইটটি বিশ্বের বিভিন্ন কোম্পানি থেকে শীর্ষ তিন ধরনের কাজ পেয়ে থাকে। যার মধ্যে ৩৪% আইটি ও সফটওয়্যার, ৩১% ডিজাইন, মিডিয়া ও স্থাপত্য এবং ১৩% লেখা ও কন্টেন্ট তৈরির অনুরোধ পেয়ে থাকে। কোম্পানিটির কার্যালয় বর্তমানে ম্যানিলা, সিডনি, ভানকোভার, ব্রিটিশ কলাম্বিয়া, কানাডা, বুয়েন্স আয়ার্স, লন্ডন এবং জাকার্তায় রয়েছে। "Freelancer.com Site Info"। Alexa Internet। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।  "About Freelancer: Company Overview & History | Freelancer"। Freelancer.com (ইংরেজি ভাষায়)। সংগ্রহের তারিখ ২০১৯-০৮-১৯।  "Freelancer Membership Plans, Earn And Save More! - Freelancer"। Freelancer।  Ingrid Lunden। "Online Jobs Marketplace Freelancer.com Moves Into Home And Local Services"। TechCrunch। AOL।  "Freelancer.com hits 20 million users; Pinoys among top job takers - Newsbytes Philippines"। Newsbytes.ph। ২০১৬-০৭-২৭। ২০১৭-০৯-০৩ তারিখে মূল থেকে আর্কাইভ করা। সংগ্রহের তারিখ ২০১৭-০৬-০৯।  দাপ্তরিক ওয়েবসাইট
ভেলপুরি

ভেলপুরি এক ধরনের নাস্তা জাতীয় খাবার যা বাংলাদেশ, ভারত, নেপাল সহ দক্ষিণ এশিয়ার দেশগুলোতে প্রচলিত। বাংলাদেশে পুরান ঢাকার ভেলপুরি বিখ্যাত যা ঢাকাই ভেলপুরি নামে সমধিক পরিচিত। ভারতের মুম্বাইয়ের সমুদ্র সৈকতে যে ভেলপুরি বিক্রি হয় তা দেখতে অনেকটা বাংলাদেশের ঝালমুড়ির মতো৷ ঢাকাই ভেলপুরির অনন্য বৈশিষ্ট্য হচ্ছে যে এর পুরির মধ্যে পুর দেয়া থাকে। পুরি সাধারণত সুজি বা ময়দা দিয়ে তৈরি করা হয়। ব্যাটারের সঙ্গে কালিজিরা মিশিয়ে দেয়া হয়। সিদ্ধ ছোলা ও আলুর সঙ্গে শসা/খিরা এবং অন্যান্য জিনিস মিশিয়ে পুর তৈরি করা হয়। অনেক সময় পুর হিসেবে ডালের ঘুগনি ব্যবহার করা হয়। অঞ্চলভেদে ভারতে ভেলপুরি বিভিন্ন ধরনের হয়। ভেলপুরি তৈরিতে সাধারণত মুড়ি এবং বেসনের নুডলস ব্যবহার করা হয়। সাথে বৈচিত্র্য অনুযায়ী অন্যান্য উপাদান যোগ করা হয়। উত্তর ভারতে সিদ্ধ আলু ছোট ছোট টুকরো করে দেয়া হয়। "Churmuri"। The taste of Mysore। সংগ্রহের তারিখ ১৮ ডিসেম্বর ২০১৩।  "ঘরে তৈরি ভেলপুরি"। http://www.m.somoynews.tv/pages/details/%E0%A6%96%E0%A7%81%E0%A6%AC-%E0%A6%B8%E0%A6%B9%E0%A6%9C%E0%A7%87-%E0%A6%98%E0%A6%B0%E0%A7%87%E0%A6%87-%E0%A6%A4%E0%A7%88%E0%A6%B0%E0%A6%BF-%E0%A6%95%E0%A6%B0%E0%A7%81%E0%A6%A8-%E0%A6%B8%E0%A7%81%E0%A6%B8%E0%A7%8D%E0%A6%AC%E0%A6%BE%E0%A6%A6%E0%A7%81-%E0%A6%AD%E0%A7%87%E0%A6%B2%E0%A6%AA%E0%A7%81%E0%A6%B0%E0%A6%BF।  |ওয়েবসাইট= এ বহিঃসংযোগ দেয়া (সাহায্য); |ইউআরএল= অনুপস্থিত বা খালি (সাহায্য) Bhel puri Harpham, [editor Zoë (২০০৪)। The essential rice cookbook। Sydney (N.S.W.): Murdoch Books। আইএসবিএন 1-74045-540-1। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
ব্রহ্মাণাপাল্লি বালাইয়াহ

ব্রহ্মাণাপাল্লি বালাইয়াহ একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। ১৯৭৮ সালে তিনি কামারেড্ডি থেকে অন্ধ্রপ্রদেশ বিধানসভার সদস্য হিসেবে নির্বাচিত হয়েছিলেন। তিনি হৃদরোগে আক্রান্ত হয়ে ২০১৯ সালের ২১ ফেব্রুয়ারি মৃত্যুবরণ করেন। "Andhra Pradesh Assembly Election Results in 1978"। www.elections.in। সংগ্রহের তারিখ ৩ অক্টোবর ২০১৯।  "Kamareddy Assembly Constituency Election Result"। www.resultuniversity.com। সংগ্রহের তারিখ ৩ অক্টোবর ২০১৯।  "Congress ex MLA Balaiah dies of heart attack"। The Hans India। ২৩ ফেব্রুয়ারি ২০১৯। সংগ্রহের তারিখ ৩ অক্টোবর ২০১৯।
মাইকেল টি. সাংমা

মাইকেল টি. সাংমা একজন ভারতীয় রাজনীতিবিদ ছিলেন। ২০১৩ সালে তিনি তিক্রিকিল্লা থেকে মেঘালয় বিধানসভার সদস্য হিসেবে নির্বাচিত হয়েছিলেন। তিনি ৪১ বছর বয়সে হৃদরোগে আক্রান্ত হয়ে ২০১৯ সালের ১৩ আগস্ট মৃত্যুবরণ করেন। "Meghalaya Election 2013"। www.elections.in। সংগ্রহের তারিখ ৩ অক্টোবর ২০১৯।  "List of Winners in Meghalaya 2013"। www.myneta.info। সংগ্রহের তারিখ ৩ অক্টোবর ২০১৯।  "Former Tikrikilla MLA Dies"। The Shillong Times। ১৩ আগস্ট ২০১৯। সংগ্রহের তারিখ ৩ অক্টোবর ২০১৯।  "Meghalaya: Former Tikrikilla MLA Michael T Sangma passes away"। The Northeast Today। ১৩ আগস্ট ২০১৯। সংগ্রহের তারিখ ৩ অক্টোবর ২০১৯। [স্থায়ীভাবে অকার্যকর সংযোগ] "Former MLA of Tikrikilla, Michael T Sangma, no more"। Meghalaya Times। ১৩ আগস্ট ২০১৯। ৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৯।